50,000 സ്ക്വയര് ഫീറ്റ് സ്ഥലത്ത് സോനു സൂദിന്റെ കൂറ്റന് പോര്ട്രെയ്റ്റ് മറക്കാനാകാത്ത പിറന്നാള് സമ്മാനമെന്ന് താരം ബോളിവുഡില് ധാരാളം ആരാധകരുള്ള താരമാണ് സോനു സൂദ്. കോവിഡ് വ്യാപനത്തിന്റെ പശ്ചാത്തലത്തില് നിരവധിയാളുകള്ക്ക് അദ്ദേഹം സഹായം എത്തിച്ചിരുന്നു. ഇപ്പോഴിതാ സോനുവിന്റെ പിറന്നാളിന് അദ്ദേഹത്തിന് ഒരിക്കലും മറക്കാനാകാത്ത പിറന്നാള് സമ്മാനം ഒരുക്കിയിരിക്കുകയാണ് അദ്ദേഹത്തിന്റെ ഒരു ആരാരാധകന്. 50,000 സ്ക്വയര് ഫീറ്റ് സ്ഥലത്ത് സോനു സൂദിന്റെ കൂറ്റനൊരു പോര്ട്രെയ്റ്റ് ഒരുക്കിയത് ആര്ട്ടിസ്റ്റ് ആയ വിപുല് മിരാജ്കര് ആണ്. പോര്ട്രെയ്റ്റ് പൂര്ത്തിയാക്കാന് വിപുലിനു വേണ്ടി വന്നത് ഇരുപത് ദിവസവും. പച്ചപ്പ് നിറഞ്ഞ സ്ഥലത്ത് ആദ്യം അദ്ദേഹത്തിന്റെ ചിത്രത്തിന്റെ ആകൃതി വരച്ചു, ശേഷം ഇത്രയും വലിയ പോര്ട്രെയ്റ്റ് കൈകള് ഉപയോഗിച്ചാണ് വിപുല് നിര്മിച്ചത്. വിപുല് തനിക്ക് സമ്മാനിച്ചത് ജീവിതത്തില് ഒരിക്കലും മറക്കാനാകാത്ത പിറന്നാള് സമ്മാനമാണെന്നാണ് സോനു സൂദിന്റെ കമന്റ്. മുമ്ബ് സോനു സൂദിനെ കാണാന് 700 കിലോമീറ്റര് നഗ്നപാദനായി നടന്നെത്തിയ ഒരു ആരാധകന്റെ വാര്ത്ത വൈറല് ആയിരുന്നു. ഹൈദരാബാദില് നിന്നും മുംബൈ വരെയുള്ള ഏതാണ്ട് 700 കിലോ മീറ്ററാണ് വെങ്കിടേഷ് എന്ന യുവാവ് തന്റെ പ്രിയപ്പെട്ട താരത്തെ കാണാനായി നടന്നത്.